น้องใหม่ HPT เผยกำไร Q2/58 ลดฮวบ! หลังรายได้ลด-ปรับโครงภายในบริษัท
หุ้นน้องใหม่ HPT เผยกำไร Q2/58 ลดฮวบ! หลังรายได้ลด-ปรับโครงภายในบริษัท โดยงบฯ Q2/58 กำไรสุทธิ 1.83 ล้านบาท ลดลง 65% จากปีก่อนที่มีกำไร 5.23 ล้านบาท ขณะที่ งวด 6 เดือนมีกำไร 4.34 ล้านบาท ลดลง 54% จากปีก่อนที่มีกำไร 9.42 ล้านบาท
11 ส.ค. 2558

บริษัท โฮม พอตเทอรี่ จำกัด (มหาชน) หรือ HPT รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 1.83 ล้านบาท หรือมีกำไรสุทธิ 0.004 บาทต่อหุ้น ลดลง 65% จากช่วงเดียวกันของปีก่อนที่มีกำไรสุทธิ 5.23 ล้านบาท หรือมีกำไรสุทธิ 0.013 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 4.34 ล้านบาท หรือ 0.011 บาทต่อหุ้น ลดลง 54% จากช่วงเดียวกันของปีก่อนที่มีกำไรสุทธิ 9.42 ล้านบาท หรือ 0.024 บาทต่อหุ้น
โดยผลการดำเนินงานดังกล่าวที่มีกำไรเพิ่มขึ้น เนื่องจากรายได้ของบริษัทลดลง ซึ่งเกิดจากการที่บริษัทมีความจำเป็นต้องปิดซ่อมบำรุงเตาเผาเป็นเวลา 15 วัน มากกว่าปีก่อน 10 วัน และมีการเลื่อนส่งมอบสินค้าไปต้นไตรมาส 3 อีกทั้งบริษัทยังมีค่าใช้จ่ายเพิ่มขึ้น โดยสาเหตุส่วนใหญ่เกิดจากการปรับโครงสร้างกรรมการ และพนักงานฝ่ายบริหาร เพื่อให้ระบบควบคุมภายในให้มีประสิทธิภาพมากยิ่งขึ้น